**กิตติกรรมประกาศ**

 วิทยานิพนธ์เรื่อง กระบวนการสร้างและฟื้นฟูทุนทางสังคมสู่ความเข้มแข็งของการจัดสวัสดิการชุมชน กรณีศึกษา กองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ ฉบับนี้สำเร็จได้ ด้วยความกรุณาอย่างดี ในการเสนอแนะแนวทาง ให้ข้อคิด เห็นที่เป็นประโยชน์และกำลังใจ จาก รองศาสตราจารย์ ดร.ประภัสสร ปรีเอี่ยม อาจารย์ที่ปรึกษาวิทยานิพนธ์หลัก และผู้ช่วยศาสตราจารย์ ดร.ปิยลักษณ์ โพธิวรรณ์ อาจารย์ที่ปรึกษาวิทยานิพนธ์ร่วม ผู้วิจัยขอกราบขอบพระคุณเป็นอย่างสูงมา ณ โอกาสนี้

 ขอกราบขอบพระคุณรองศาสตราจารย์ ดร.สุวกิจ ศรีปัดถา ประธานกรรมการสอบวิทยานิพนธ์ รองศาสตราจารย์ ดร.กิตติกร บำรุงบุญ ผู้ทรงคุณวุฒิ ที่ให้ข้อเสนอแนะ ตรวจสอบและแก้ไขข้อบกพร่องต่าง ๆ ให้ถูกต้องและสมบูรณ์ยิ่งขึ้น

 ขอขอบพระคุณผู้ช่วยศาสตราจารย์ ดร.ประสิทธิ์ กุลบุญญา และ ดร.ทัชชวัฒน์ เหล่าสุวรรณ ตลอดจนผู้เชี่ยวชาญทุกท่านที่ได้กรุณาให้คำแนะนำ ตรวจสอบเครื่องมือในการวิจัยให้มีความถูกต้อง ขอกราบนมัสการขอบพระคุณพระครูอุดมโพธิกิจ เจ้าคณะตำบลเปือย และขอขอบคุณคณะกรรมการกองบุญสัจจะสวัสดิการไทบ้าน ทีมนวัตกรสวัสดิการชุมชน ผู้นำท้องที่และท้องถิ่น ตลอดจนประชาชนในตำบลเปือย อำเภอลืออำนาจ จังหวัดอำนาจเจริญทุกท่าน ที่ได้ร่วมขับเคลื่อนงานวิจัยในพื้นที่จนบรรลุวัตถุประสงค์ทุกประการและมีสัญญาใจว่าจะขับเคลื่อนงานในพื้นที่อย่างต่อเนื่องเพื่อคุณภาพชีวิตที่ดีของประชาชนในตำบลเปือย รวมทั้งขอบคุณผู้ให้ข้อมูลทุกท่าน ที่ให้ความร่วมมือในการจัดเก็บข้อมูลสำหรับการวิจัยในครั้งนี้เป็นอย่างดี

 สุดท้ายนี้ผู้วิจัยขอกราบขอบพระคุณบิดามารดา และกำลังใจจากครอบครัวที่เป็นกำลังใจที่มีค่ายิ่งและอยู่เบื้องหลังความสำเร็จในครั้งนี้ ขอขอบคุณครูอาจารย์ที่อบรมสั่งสอนผู้วิจัยทุกท่าน คุณค่าและประโยชน์ทั้งหลายอันพึงมีจากวิทยานิพนธ์นี้ ผู้วิจัยขอมอบแด่ บิดา มารดา ครูบาอาจารย์และผู้มีพระคุณทุกท่าน ที่ช่วยสนับสนุน ส่งเสริม และเป็นกำลังใจให้ผู้วิจัยจนประสบความสำเร็จ ในการศึกษาครั้งนี้ด้วยดี

 นายอนันต์ แม้นพยัคฆ์